**Elektrotehnički fakultet u Beogradu**

**SI3PSI Principi Softverskog Inženjerstva**

**Projekat**

**Cinemaniac**

**Projektni zadatak**

**Verzija 1.2**

**Istorija izmena**

|  |  |  |  |
| --- | --- | --- | --- |
| **Datum** | **Verzija** | **Kratak opis** | **Autor** |
| 3.3.2019. | 1.0 | Inicijalna verzija | Mihajlo Ogrizović |
| 13.3.2019. | 1.1 | Moderator se unapređuje iz običnog korisnika, a ne kreira ga admin. Takođe je ta funkcionalnost spojena sa pregledom svih korisnika u ažuriranje korisnika | Mihajlo Ogrizović |
| 19.06.2016 | 1.2 | VIP pozicije se ne ažuriraju automatski, već je to obaveza admina. | Mihajlo Ogrizović |

**Sadržaj**

[1 Uvod 5](#_Toc3382345)

[1.1 Rezime 5](#_Toc3382346)

[1.2 Namena dokumenta i ciljne grupe 5](#_Toc3382347)

[2 Opis problema 5](#_Toc3382348)

[3 Kategorija korisnika 5](#_Toc3382349)

[3.1 Gost sajta 6](#_Toc3382350)

[3.2 Registrovani korisnik 6](#_Toc3382351)

[3.3 VIP korisnik 6](#_Toc3382352)

[3.4 Moderator 6](#_Toc3382353)

[3.5 Administrator 6](#_Toc3382354)

[4 Opis proizvoda 6](#_Toc3382355)

[4.1 Pregled arhitekture sistema 6](#_Toc3382356)

[4.2 Pregled karakteristika 6](#_Toc3382357)

[5 Funkcionalni zahtevi 7](#_Toc3382358)

[5.1 Registracija 7](#_Toc3382359)

[5.2 Logovanje 7](#_Toc3382360)

[5.3 Ažuriranje korisnika 7](#_Toc3382361)

[5.4 Predlaganje novog pitanja 7](#_Toc3382362)

[5.5 Odobravanje predloženog pitanja 7](#_Toc3382363)

[5.6 Ažuriranje baze pitanja 7](#_Toc3382364)

[5.7 Učestvovanje u kvizu 8](#_Toc3382365)

[5.8 Pregled statistike 8](#_Toc3382366)

[5.9 Uvid u istoriju 8](#_Toc3382367)

[5.10 Ocenjivanje pitanja 8](#_Toc3382368)

[5.11 Lista najboljih rezultata 8](#_Toc3382369)

[6 Pretpostavke i ograničenja 8](#_Toc3382370)

[7 Kvalitet 8](#_Toc3382371)

[8 Nefunkcionalni zahtevi 8](#_Toc3382372)

[8.1 Sistemski zahtevi 9](#_Toc3382373)

[8.2 Ostali zahtevi 9](#_Toc3382374)

[9 Zahtevi za korisničkom dokumentacijom 9](#_Toc3382375)

[10 Plan i prioriteti 9](#_Toc3382376)

# Uvod

## Rezime

Projekat Cinemaniac je deo praktične nastave na predmetu Principi softverskog inženjerstva, sa ciljem ilustracije organizovanja aktivnosti na jednom realnom softverskom projektu. Cinemaniac je namenjen prvenstveno ljubiteljima filma, koji bi želeli da testiraju svoje znanje, uz dobru zabavu.

## Namena dokumenta i ciljne grupe

Ovaj dokument definiše namenu projekta, kategoriju korisnika i osnovne funkcionalne i druge zahteve. Dokument je namenjen svim članovima projektnog tima.

# Opis problema

Filmovi predstavljaju veoma važnu umetničku formu, moćan medij, izvor popularne zabave i edukacije. Zašto ne bismo to popeli na višu lestvicu?

"Sve životne zagonetke su rešene u filmovima", Stiv Martin.

Pa čak i više od toga, može se reći da su veliki ljubitelji i poznavaoci sedme umetnosti, ujedno, i odlični poznavaoci kulture i vremenskog razdoblja u kom su filmovi nastajali.

Zašto ne bismo načinili da se duh kulture širi kroz vid zabave. Kviz, koji omogućava korisnicima da ljubav prema filmskom platnu dele sa drugima.

# Kategorija korisnika

Razlikujemo sledeće kategorije korisnika: gost, registrovani korisnik, VIP korisnik, moderator i administrator sistema.

## Gost sajta

Gost sajta ukucava svoje ime i nakon toga može da započne kviz.

## Registrovani korisnik

Registrovani korisnik ukucava svoje korisničko ime i šifru radi logovanja na sajt.

Kada je ulogovan, može da započne partiju, da pogleda svoju statistiku, da pogleda svoju istoriju mečeva.

## VIP korisnik

Registrovani VIP korisnik ima sve mogućnosti kao i regularni korisnik, a pored toga može da kreira pitanje i da šalje zahtev moderatoru (čija funkcija će biti opisana u nastavku), koji dalje odobrava to pitanje.

## Moderator

Moderator vodi računa o validnosti pitanja koja su predložena od strane VIP korisnika. Ima mogućnost prihvatanja i odbijanja zahtevanih pitanja, na osnovu čega će ona biti ubačena u bazu pitanja. Takođe, ima mogućnost da izbaci neko pitanje iz baze.

## Administrator

Administrator može da unapredi korisnika u moderatora, kao i u VIP-a (i obrnuto). Ima pregled baze svih naloga, kao mogućnost brisanja naloga.

# Opis proizvoda

U ovoj sekciji opisani su osnovni pojmovi od značaja za Cinemaniac. Dat je pregled arhitekture sistema na najvišem nivou i sumirane su glavne karakteristike sa stanovišta pogodnosti za korisnike.

## Pregled arhitekture sistema

Sistem je zamišljen na bazi dinamičkog Internet sajta postavljenog na Web serveru koji podržava PHP i Ajax. Postoji i server na kome je baza podataka MySQL u kojoj se čuva baza pitanja kao i podaci o nalozima moderatora i registrovanih korisnika i njihove šifre za pristup. Web server uz pomoć (Back-end realizacije) PHP upita i pristupa bazi podataka kreira statički HTML (Front-end) kod koji se prosleđuje zainteresovanom Internet posetiocu.

## Pregled karakteristika

|  |  |
| --- | --- |
| Korist za korisnika | **Karakteristika koja je obezbeđuje** |
| Sajt je dostupan korisnicima u bilo kom momentu | Sistem je neprestano online, igrači mogu igrati igru u bilo kom trenutnku |
| Pristup sa bilo kog računara povezanog na Internet | Interfejs zasnovan na Web browseru, HTMLu i PHP-u ovo omogućavaju. |
| Povezivanje igrača sa udaljenih računara | Server prima zahteve korisnika i spaja ih u jednu partiju. |
| Korisnik stalno odgovara na nova pitanja | Sistem omogućava konstantno ažuriranje baze od strane drugih korisnika |

# Funkcionalni zahtevi

U ovom odeljku definišu se osnovne funkcije koje sistem treba da obezbedi različitim kategorijama korisnika.

## Registracija

Korisnici imaju mogućnost pravljenja novog naloga, unošenjem ličnih informacija, kao i username-a i password-a. Nalog mora biti odobren od strane admin-a, da bi bio moguć za korišćenje.

## Logovanje

Korisnik ima izbor da sistemu pristupi kao gost ili preko svog naloga. Za logovanje mora da ispravno unese svoj username i password.

## Ažuriranje korisnika

Administrator ima mogućnost prikaza svih korisnika, kao i ažuriranje te baze (brisanjem ili unapređenjem korisnika u moderatora ili u VIP-a).

## Predlaganje novog pitanja

VIP korisnici predlažu nova pitanja, kao i odgovore na ista.

## Odobravanje predloženog pitanja

Moderator prihvata ili odbija predložena pitanja od strane VIP korisnika.

## Ažuriranje baze pitanja

Moderator ima uvid u bazu pitanja, koju može ažurirati brisanjem ili izmenom.

## Učestvovanje u kvizu

Korisnici su učesnici kviza. Kviz funkcioniše po principu odgovaranja na pitanja koja su vezana za kratak insert iz nekog filma koji je pušten pre tog pitanja. Partija se sastoji iz nekoliko rundi, gde svaki tačan odgovor nosi određen broj poena. U jednoj partiji može učestvovati 4 korisnika (za sada). Pobednik je onaj koji na kraju partije ima najveći broj poena.

## Pregled statistike

Registrovani korisnici imaju uvid u svoje rezultate, kao što su broj pobeda i poraza, kao i njihov odnos, kao i prosečan broj poena po partiji.

## Uvid u istoriju

Registrovani korisnici imaju uvid u svojih poslednjih 10 mečeva.

## Ocenjivanje pitanja

Učesnici, tokom kviza, imaju mogućnost ocenjivanja pitanja.

## Lista najboljih rezultata

Svi učesnici imaju uvid u N najboljih rezultata tokom tekućeg meseca.

# Pretpostavke i ograničenja

Sistem treba isprojektovati tako da dodavanje novih naloga i pitanja bude što jednostavnije, kao i da neovlašćeni pristupi budu adekvatno rešeni. Kvalitet video inserta mora biti zadovoljavajućeg formata. Takođe, treba voditi računa o prevelikom broju aktivnih korisnika.

Baza pitanja i inserata će za sada biti ograničene veličine, pošto smo trenutno ograničeni zaposlenima.

# Kvalitet

Potrebno je izvršiti funkcionalno (black-box) testiranje svih funkcija sistema. Potrebno je testirati i brzinu odziva sajta i baze.

# Nefunkcionalni zahtevi

Sistem se sastoji iz serverske i korisničke komponente.

## Sistemski zahtevi

Serverski deo treba da može da se izvršava na bilo kom Web serveru koji podržava PHP servis. Korisnički interfejs treba da bude raspoloživ za većinu poznatih internet pretraživača. Potrebno je obezbediti da prikaz strana po dizajnu bitno ne odstupa u zavisnosti od toga koji se korisnički interfejs koristi (Mozilla Firefox, Internet Explorer itd).

## Ostali zahtevi

Sistem treba da pruži zadovoljavajude performanse pri odzivu, kao i određenu vizuelnu dinamičnost strana.

# Zahtevi za korisničkom dokumentacijom

Za svaku vrstu korisnika će postojati odgovarajuća vrsta dokumentacije.

Za učesnike kviza će postojati detaljniji opis kviza, a za moderatore uputstvo za odobravanje pitanja.

# Plan i prioriteti

Razvoj Cinemaniac-a treba da se odvija iterativno. Prva verzija trebalo bi da obuhvati minimalno sledede funkcionalnosti:

* omogućavanje osnovnih funkcionalnosti tokom kviza
* osnovne administratorske funkcije
* registracija i prijava na sistem

U kasnijim verzijama potrebno je obezbediti mogućnost dodavanja prijatelja, igranja i komunikacije sa njima.